**Ministru kabineta rīkojuma projekta**

**„Par Rīgas konferencei un citu pasākumu organizēšanai piešķirtā finansējuma izmantošanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likums „Par valsts budžetu 2016. gadam” un Ministru kabineta 2003. gada 29. aprīļa noteikumu Nr. 237 „Ārlietu ministrijas nolikums” 6.10. apakšpunkts, kas nosaka Ārlietu ministrijas uzdevumu informēt sabiedrību par nozares politiku, veicināt sociālo dialogu un iesaistīt sabiedrības pārstāvjus valsts pārvaldē. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada 28. - 29. oktobrī Latvijā plānota tradicionālā ikgadējā “Rīgas konference 2016”. Paredzams, ka konference notiks Latvijas Nacionālās bibliotēkas telpās.  2016. gada “Rīgas konferences 2016” uzmanība tiks veltīta diskusijām par transatlantiskajām attiecībām, NATO un Eiropas Savienības nākotni, to lomu dažādos pasaules konfliktos, attiecībām ar Krieviju, ar Austrumu partnerības valstīm, kā arī aktualitātēm reģionā.  Pēdējā laika saspringtie notikumi Eiropas Savienības dalībvalstu un tās kaimiņvalstu teritorijās liecina par nepieciešamību nekavējoties aizvien aktīvāk un efektīvāk rīkoties, lai rastu veidus, kā sekmīgāk veidot sadarbības politiku iepretim Eiropas austrumu un dienvidu kaimiņiem. Svarīgi ir analizēt, vai un kādas pastāv iespējas Eiropas Savienības Austrumu partnerības pieredzi izmantot attiecībās ar Dienvidu reģiona valstīm, dodot ieteikumus institucionālo mehānismu un jaunu projektu izmantošanai.  2016. gadā Ārlietu ministrijai budžeta programmā 97.00.00 „Nozaru vadība un politikas plānošana” ir piešķirts finansējums 148 000 *euro*  apmērā „Rīgas konferences un citu pasākumu organizēšanai” īstenošanai.  Lai nodrošinātu sekmīgu „Rīgas konferences 2016” un tai paralēlo pasākumu norisi 2016. gadā, Ārlietu ministrija tai piešķirtā finansējuma ietvaros nodrošina atbalstu Eiropas Ārlietu Padomes (*European Counil on Foreign Relations- ECFR*) plānoto “Rīgas konferences 2016” paralēlo pasākumu īstenošanai 30 000 *euro*.  Pirms “Rīgas konferences 2016” Eiropas Ārlietu Padome sagatavos četrus pārdomu analītiskos materiālus par Austrumu partnerības pieredzes iespējamo pielietojumu Eiropas Savienības dienvidu kaimiņu virzienā, par Centrāleiropas un Baltijas valstu attīstības procesu pieredzes izmantošanu Eiropas austrumos un dienvidos. Tāpat “Rīgas konferences 2016” paralēlo pasākumu laikā Eiropas Ārlietu Padome organizēs šaura formāta semināru, aicinot tajā piedalīties svarīgākos Eiropas valstu analītiķus un politikas veidotājus gan no Eiropas Savienības ziemeļu, gan dienvidu valstīm, kā arī Austrumu partnerības valstīm. Diskusijas pamatā būs ekspertu analītiskajos dokumentos paustās atziņas. Eiropas Ārlietu Padome plaši publiskos iepriekšminēto pētījumu rezultātus.  Eiropas Ārlietu Padome ir vadošā Eiropas mēroga ārlietu domnīca, kura savā paspārnē apvieno 160 vadošos Eiropas politiķus, intelektuāļus, uzņēmējus un publicistus. Padomi vada bijušais Zviedrijas premjerministrs un ārlietu ministrs Karls Bilts un bijusī ilggadējā Itālijas ārlietu ministre Emma Bonino. Padomes locekļu vidū ir prezidenti Vaira Vīķe-Freiberga, Tomass Henriks Ilvess, Valds Adamkus, Marti Ahtisāri, bijušais NATO ģenerālsekretārs Havjers Solana.  Ik gadus Padome publicē Eiropas ārpolitikas izvērtējumu “Eiropas ārpolitikas tendences” (“*The European Foreign Policy Scorecard*”), kas analizē 28 valstu un ES institūciju sniegumu 65 politikas sfērās. Padome rīko regulāras diskusijas par aktuālām ārpolitikas tēmām Eiropas galvaspilsētā un regulāri publicē rīcībpolitikas ieteikumus valdībām. Padomei ir biroji Berlīnē, Londonā, Parīzē, Madridē, Romā, Varšavā un Sofijā. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums neuzliek papildus administratīvo slogu tautsaimniecībai un nemaina sabiedrības grupu un institūciju tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016** | | Turpmākie trīs gadi (euro) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 30 000 *euro* Eiropas Ārlietu Padomes (*European Council on Foreign Relations*) „Rīgas konferences 2016” paralēlo pasākumu nodrošināšanai. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi tiks segti Ārlietu ministrijas apstiprinātā budžeta ietvaros. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistītās institūcijas funkcijas. Jaunas institūcijas netiek paredzētas, netiek likvidētas un nav ietekmes uz institūcijas cilvēkresursiem. |
| 3. | Cita informācija | Nav. |

Projekta IV, V un VI sadaļas – projekts šo jomu neskar.

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

25.07.2016. 15:15

884

S. Jansone

Plānošanas grupas padomniece

Tālr. 67016333, fakss 67828121

e-pasts: signe.jansone@mfa.gov.lv